CELEX: C2007/211/19
Language: sk
Date: 2007-09-08 00:00:00
Title: Vec C-61/07: Rozsudok Súdneho dvora (piata komora) z  18. júla 2007 – Komisia Európskych spoločenstiev/Luxemburské veľkovojvodstvo (Nesplnenie povinnosti členským štátom — Mechanizmus určený na sledovanie emisií skleníkových plynov — Uplatňovanie Kjótskeho protokolu)

8.9.2007   
            
            
               SK
            
            
               Úradný vestník Európskej únie
            
            
               C 211/11
            
         Rozsudok Súdneho dvora (piata komora) z 18. júla 2007 – Komisia Európskych spoločenstiev/Luxemburské veľkovojvodstvo
   (Vec C-61/07) (1)
   
   (Nesplnenie povinnosti členským štátom - Mechanizmus určený na sledovanie emisií skleníkových plynov - Uplatňovanie Kjótskeho protokolu)
   (2007/C 211/19)
   Jazyk konania: francúzština
   Účastníci konania
   
      Žalobkyňa: Komisia Európskych spoločenstiev (v zastúpení: U. Wölker a J.-B. Laignelot, splnomocnení zástupcovia)
   
      Žalovaný: Luxemburské veľkovojvodstvo (v zastúpení: C. Schiltz, splnomocnený zástupca)
   Predmet veci
   Nesplnenie povinnosti členským štátom – Neoznámenie v stanovenej lehote správy obsahujúcej informácie stanovené v článku 3 ods. 2 nariadenia č. 280/2004/ES Európskeho parlamentu a Rady z 11. februára 2004 o mechanizme sledovania emisií skleníkových plynov v Spoločenstve a uplatňovania Kjótskeho protokolu – Informácie týkajúce sa národných prognóz emisií skleníkových plynov a opatrení prijatých na obmedzenie a/alebo zníženie týchto emisií
   Výrok rozsudku
   
               1.
            
            
               Neoznámením informácií stanovených v článku 3 ods. 2 nariadenia č. 280/2004/ES Európskeho parlamentu a Rady z 11. februára 2004 o mechanizme sledovania emisií skleníkových plynov v Spoločenstve a uplatňovania Kjótskeho protokolu si Luxemburské veľkovojvodstvo nesplnilo povinnosti, ktoré mu vyplývajú z tohto ustanovenia.
            
         
               2.
            
            
               Luxemburské veľkovojvodstvo je povinné nahradiť trovy konania.
            
         
      (1)  Ú. v. EÚ C 95, 28.4.2007.